Махамбетова Н.М.

ағылшын тілі пәнінің мұғалімі

 «№15 орта мектебі» КММ

Рудный қаласы

**ОҚУШЫЛАРДЫҢ ЖОБА ЖҰМЫСЫНДАҒЫ ҚЫЗМЕТІН**

**ТИІМДІ ҰЙЫМДАСТЫРУ ЖОЛДАРЫ**

*Естігенімді – ұмытамын,*

*көргенімді – есте сақтаймын,*

*өз істегенімді – меңгеремін.*

*(Конфуций)*

Жобалау – «proicere» деген латын сөзі. Бұл сөз «жоспарлау, дайындау» сияқты мағынаны немесе жоспардың жүзеге асырылуын білдіреді. Жобалау әдісі ХХ ғасырдың басынан басталады. Бұл әдістің ғылыми негізін қалаушылар:  Д. Дьюи , Девей*,*Килпатрак, Снедден, Ричардс.[8]

*Жобалау әдісі -* оқу үрдісін ерекше етіп тұратын кешенді оқыту  тәсілдері жиынтығы. Бұл әдіс – оқушыларға әрекеттерін  өз бетінше жоспарлауға, ұйымдастыруға және бақылауға мүмкіндік береді. Зерттеу жұмысының маңыздылығы - оқушылар бойында өзін-өзі реттеу біліктерінің қалыптасуында:

- өзінің қабілеті мен қызығушылығына қарай тақырыпты еркін таңдай алады;

- алдына қойған міндетіне қарай жұмыстың мазмұнына өз бетінше талдау жасай алады;

- өз бетінше алдына қойған мақсатына жету және жүзеге асыру жолдарын іздестіреді;

- мүмкіндіктері мен мүмкіндіктер шегін тексеруге және дамытуға жағдай жасайды;

-  мәліметтерді жинап, жүйелеп және сыни ойлауға  үйренеді;

- ғылыми әдістерді менгереді: мәліметті талдау, салыстыру, жүйелеу, сұрыптау, өңдеу;

- аудиторияның алдында сөйлеуге, ойын дәлелді және логикалық жүйелікпен жеткізуге, аудиторияны өзіне қарата білуге дағдыланады;

- өзгелерді тыңдап, айтқандарын ой елегінен өткізуге дағдыланады;

- өз көзқарасын дәлелдеп, шешімінің дұрыстығына тыңдаушылардың көзін жеткізуге тырысады. [10]

Сонымен қатар, оқыту барысында оқушылардың функционалдық сауаттылығын, тұлғалық құзыреттіліктерін қалыптастырудың жаңашыл бетбұрысы. Шетел тілін оқытуда топтық жобаның тиімділігі зор, себебі өзара іс-әрекетте тілдік қарым-қатынас нығаяды. Жалпы жобалық жұмысты ұйымдастыруда мұғалім тек бағыт - бағдар беруші екенің естен шығармау қажет. Сондықтан міндетті түрде мұғалім мен оқушылардың іс-әрекетін айқындалу керек. [4]

*Жоба жұмыста оқушылардың іс-әрекеті:*

І кезең**–**ақпаратты нақтылайды; тапсырманы талқылайды; мәселелерді табады.

ІІ  кезең – мақсат қояды, тапсырманы жүйелейді.

ІІІ кезең**-**жұмыс істеу әдісін талқылайды; тиімді жолды таңдайды; ақпаратты қайдан алуға болатынын талқылайды.

ІV кезең**-**ақпаратпен жұмыс істейді; ұсыныстарды талдайды; зерттеу жүргізеді; жобаны рәсімдейді.

V кезең**–**жобасын қорғайды; әрекетке ұжымдық баға берудің қорытындысына қатысады. [9]

*Жобалау жұмысындағы мұғалімнің іс-әрекеті:*

І кезең**-**жоспарлау жұмысының мақсатын түсіндіреді; әрекеттерін уәждейді; бақылайды.

ІІ кезең**-**талқылауға көмектеседі.

ІІІ кезең**-**бақылайды;  кеңес береді

ІV кезең**-**бақылайды; талдау процесіне бағыт беріп отырады (қажет болған жағдайда).

V кезең**-**жоспарлардың қорытындысын ұжымдық талдаумен бағалауға қатысады. [7]

Жоғарыда аталған кезеңдердің ішінде мақсат қоя білуге көбірек мән берген жөн. Нақты мақсат қою - сапалы жасалған жобалық жұмыстың кепілі. Сонымен қатар, дұрыс бағытта қойылған мақсат, жоба кезеңдерін жоспарлы түрде жүзеге асыруға көмек береді.

Қандай да бір жобалық жұмысқа мақсат қоя білу үшін алдымен қарастырылып жатқан мәселені айқындау қажет. Яғни жұмыстың өзектілігін, көтеріліп отырған мәселенің маңыздылығын ашу керек. Ол үшін ақпаратты салыстыру, бейнебаян көру арқылы, суреттерді зерттеу жұмыс түрлерін ұйымдастыруға болады.Топтық жобада оқушыларды өз бетінше мақсат қоюға бағыттау үшін, мұғалім күрделі сұрақтар қою арқылы қол жеткізеді. Мысалы: «Аталған жобалық жұмыста нені зерттеу керек? Оның біздің өмірімізге пайдасы немесе зияны қандай? Аталған мәселені қалай шешуге болады? т.б.».

Өз іс-тәжірибемде 8 сынып оқушылары «Fast food» («Тез әзірленетін тағамдар») тақырыбы бойынша жобалық жұмысты әзірлеуде келесі мақсаттарды құрастыра білді:

* Тез әзірленетін тағамдардың пайда болу тарихын зерттеу;
* Олардың жасөспірімдер үшін пайдасы мен зиянын анықтау;
* Тез әзірленетін тағамдардың зияның азайту жолдарының табу.

Сонымен қатар, оқушыларға тақырыпқа сай бірнеше тірек сөздер берілу қажет. Мысалы, «The room of my dream», («Менің арманымдағы бөлме») тақырыбына мақсат қою үшін мынадай кілтті сөздер пайдалануға болады: бөлменің көлемі, белгілі бір талапқа сай жарықтандырылуы, жиһаздардың орналастырылуы, түсқағаздың түсі т.б. аталған сөздерді пайдалана отырып, оқушылар өз армандарындағы бөлменің жобасына мақсат қояды. Жоба жеке жұмыс болғандықтан, әрбір оқушы өз жобасына жеке мақсат қояды.

* Болашақ бөлмемнің көлемін ескере отырып, оның сызбасын жасау.
* Санитарлық талапқа сай жарықтандыруды анықтап, сызбаға енгізу
* Өз талғамыма қарай, жүйке жүйесіне әсер етпейтін (қоздырмайтын) түсқағаз түсін таңдау
* Жиһаздарды ағылшын ырым-тыйымдарына сәйкес орналастыру.

 Егер де оқушылар жобалық жұмыстың мақсатын өздері құратын болса, бұл олардың жобаға деген қызығушылығын одан әрі арттырары сөзсіз, өйткені оқушыларға өз бетінше атқарылған еңбек нәтижесі әрдайым құнды. Сол арқылы оқушылар болашақ туындыны көз алдына елестете отырып, оны жүзеге асыру үшін барлақ күш-жігері мен білімін салады.

**Пайдаланылған әдебиеттер тізімі**

1. Жеке тұлғаның шығармашылық дарындылығын дамыту жолдары Е.Т.Акитбаев 2006
2. Полат Е.С. Современная гимназия: взгляд теоретика и практика. - М.: 2000.- 365 c.
3. N.A.Nazarbayev "New Kazakhstan in the new world"
4. Гандыбина О.В. Проектная деятельность учащихся на уроках английского языка <http://postnikovo.ucoz.ru\load\24-1-0-22>
5. http://festival.september.ru\articles\419143\, 16.04.2011.
6. Борисова Р.Г. Проектная деятельность учащихся в общеобразовательной школе.//ИЯШ.2007ю№8. стр 31-35.
7. Шелавина И.Н. Проектная деятельность на уроках английского языка.//ИЯШ.2009. стр 38-41.
8. Полат Е. С. Метод проектов на уроках иностранного языка// Иностранные языки в школе-2000г № 2 (p.5-8)
9. Корнеева Л.П. Применение метода проектов на уроках английского языка. // ИЯШ.2006.№5.стр.19-24.
10. Hardy-Goud, Janet. Timesaver Project Work. London: Mary Glasgow, 2003.(4-6)
11. Fried-Booth, Diana L. Project work. Oxford: Oxford University Press, 1986.(p.5-13,38,45)
12. Hutchinson, Tom. Introduction to Project Work. Oxford: OUP, 1991.( p. 9-20)